

|  |  |
| --- | --- |
|  | **29-ти февруари**  **Международен ден на редките болести**  **„Всеки има цвят... ТИ сподели своя!“** |

**29 февруари** – най-редкият ден в годината е избран за Международен ден на редките болести, в който всички ние – пациентски организации, партньори и приятели – обединяваме усилията си, за да повишим осведомеността за редките болести и проблемите на хора, засегнати от тях. Това се случва веднъж на четири години, а традиционно, както и тази година, денят ще бъде отбелязан в последния ден на месеца за шестнадесети пореден път.

Отбелязването стартира през 2008 година по инициативата на Европейската организация на пациентите с редки болести (EURORDIS) и набира все повече последователи по всички краища на света. Навсякъде пациентски организации и техните партньори организират мероприятия, за да привлекат вниманието на обществото към проблемите на страдащите от редки заболявания и подобряване на грижата за тях.

**Национален алианс на хора с редки болести** инициира серия от събития в цялата страна.

На 28 февруари в нашия град с помощта на **Община Шумен**, студентите медицински специалисти от **Филиал Шумен** към МУ„Проф. д-р Параскев Стоянов“ -Варна и съграждани природозащитници ще засадим 29 броя дръвчета явор и ясен символизиращи най редкия ден в годината 29 февруари с най редките диагнози, за пореден път ще отбележим Международния ден на редките болести.

В 11.00 ч. с Водосвет ще започне облагородяването на алеите между паркинга, Регионална библиотека и Община Шумен, благодарение на дарените дръвчета от **Гората.бг.**

В знак на солидарност към милионите болни по света, присъстващите ще се включат в масовото вдигане на ръце, което се осъществи по едно и също време в цяла

Европа. В небето ще бъдат пуснати 50 разноцветни балона, символизиращи хилядите видове редки болести.

***Окръжен съд- Шумен*** подава ръка на хората с редки болести. В 19:00 ч., една от най- красивите и внушителни сгради, която е архитектурно-строителен паметник на културата в град Шумен-**съдебната палата** заедно с парка, любимо за много хора, ще бъдат осветени в различни цветове, символизиращи различните редки заболявания.

***„Шумен Пътнически транспорт “ ООД*** е партньор в кампанията и за поредна година ще допринесе за повишаване на осведомеността и видимостта на тези заболявания сред обществото. На 28 февруари флаери и плакати ще докоснат сърцата на хората, пътуващи в автобусите на градския транспорт.

# Скъпи приятели,

всеки може да изрази своята подкрепа към хората, засегнати от редки болести. Направете си снимка с цветовете, символизиращи многообразието на редките заболявания - зелен, розов, син и лилав, напишете послание и ги споделете в социалните мрежи с мотото

„Всеки има цвят... ТИ сподели своя!“ или елате и изпратете своето балонче високо в небето. Нека по този начин подадем ръка на милионите хора, засегнати от редки болести. Нека знаем, че те са около нас, и да им покажем, че имат нашата подкрепа!

# Уважаеми журналисти,

българските медии винаги са показвали своята съпричастност към хората с редки болести, за което **искрено Ви благодарим.** И тази година разчитаме на Вашата подкрепа, с която Вие помагате за повече гласност и привличане на общественото внимание.

**ВЛАДИМИР ТОМОВ**

Председател на Алианс на хора с редки болести

***Ние сме редки и уникални!***

***Смели сме и безстрашно гледаме към бъдещето!***

***И сме силни!***

***Но когато имаме Вашата подкрепа, когато сме заедно, СМЕ ОЩЕ ПО-СИЛНИ!***

|  |  |  |  |  |  |  |
| --- | --- | --- | --- | --- | --- | --- |
| Eurordis, Rare Diseases Europe |  | Резултат с изображение за лого на община шумен | Резултат с изображение за лого на филиал шумен |  | Shumenоnline - На един дъх разстояние от събитията |  |

За контакти:

**Петинка Банова –** представител на Алианс на хора с редки болести за Шумен и областта

GSM +359 893 342 234